Надзвычайны Год Божай Міласэрнасці ад снежня мінулага года накіраваў нашыя сэрцы на надзею збаўлення, якая з’яўляецца вялікай Міласэрнасцю Пана. Змёртвыхпаўсталы, Ён змагаецца за нашае збаўленне, прыкладам чаго з’яўляецца жыццё Апостала Тамаша. Не для ўсіх прыняцце праўды аб змёртвыхпаўстанні Хрыстуса ёсць такім простым і відавочным. Тамаш не быў схільны паверыць сведчанню сваіх калег. Ён хацеў “дакладных” довадаў на тое, што Езус змёртвыхпаўстаў. Бог не пакінуў яго ў тым інтэлектуальным сумневе. Выйшаў яму насупраць, выказаў яму сваю міласэрнасць.